Þingræður haldnar á Alþingi Íslendinga

Forseti (EystJ) : Nú mun ég flytja örstutt yfirlit yfir störf þessa þings að venju: Þingið hefur staðið frá 10. okt. til 21. des. 1972 og frá 25. jan. til 18. apríl 1973, alls 157 daga. Þingfundir sem hafa verið haldnir Í neðri deild 98 Í efri deild 100 Í sameinuðu þingi 77 Samt 275 Þingmál og úrslit þeirra: l. Lagafrumvörp 1. Stjórnarfrumvörp: a Lögð fyrir neðri deild 42 b. -– -- -– 48 c. -- -- -– 2 92 2. Þingmannafrumvörp: a. Borin fram í neðri deild 30 b. -- -– í efri deild 14 44 136 Úrslið urðu þessi: a. Afgreidd sem lög: Stjórnarfrumvörp 71 Þingmannafrumvörp 13 84 b. Vísað til ríkisstjórnarinnar: Stjórnarfrumvarp 1 Þingmannafrumvörp 4 5 c. Ekki útrædd Stjórnarfrumvörp 20 Þingmannafrumvörp 27 47 136 ll. Þingsályktunartillögur: Bornar fram í sameinuðu þingi 69 Úrslit urðu þessi: a. Ályktanir Alþingis 24 b. Felld 1 c. Afgr. með rökstuddri dagskrá 1 d. Vísarð til ríkisstjórnarinnar 12 e. Ekki útræddar 31 69 lll. Fyrirspurnir: Í sameinuðu þingi 109 Sumar eru fleiri saman á þing- skjali, svo málatala þeirra er ekki nema...................... 54 Allar voru fyrirspurnirnar þessar ræddar nema tvær, sem teknar voru aftur, og sex, sem eru óútræddar. Mál til meðferðar á þinginu alls 259 Tala prentaðra þingskjala....... 808 Þetta þing hefur haft til meðferðar fjölda merkra mála, sem til framfara horfa og hafa mörg þeirra hlotið afgreiðslu. Sum þeirra munu marka djúp spor i lífi þjóðarinnar. Ágreiningur hefur orðið eins og ævinlega um sumt, sem gert hefur verið á þinginu, en öll óskum við þess, að störf þessa Alþ., sem nú er að ljúka, megi verða landi og þjóð til farsældar. Sérstök ástæða er til þess að minnast þess nú, að þetta þing hefur haft með höndum það erfiða verkefni að finna fyrir sitt leyti leiðir til þess að mæta því þunga áfalli, sem íbúar Vestmannaeyja og öll þjóðin hafa orðið fyrir vegna jarðeldanna í Heimaey. Hafa þar þó einungis fyrstu skrefin verið stigin til varnar og sóknar. Við vonum öll, að til hins versta komi ekki og við eigum eftir að sjá Vestmannaeyjar taka á ný sæti sitt í þjóðarbúskapnum. Höfðleg hjálp frændfólksins á Norðurlöndum er okkur ómetanlegur styrkur, eykur bjartsýni og öryggi í þeim mikla vanda, sem við er að etja. Ég þakka hv. þm. og hæstv. ríkisstj. fyrir góða samvinnu. Deildarforstetum og varaforsetum þakka ég gott og náið samstarf. Skrifurum þingsins þakka ég mikilsverða aðstoð og gott starf. Starfsfólki Alþingis færi ég alúðarþakkir fyrir ágætt framlag til þingstarfanna. Þm óska ég góðrar heimferðar, góðrar heimkomu og gleðilegs sumars og læt í ljós þá von, að við hittumst öll heil að hausti. Öllum landsmönnum óska ég árs og friðar og gleðilegs sumars.



Herra forseti. Ég veit, að ég mæli fyrir hönd allra alþm., er ég þakka hæstv. forseta Sþ. góðar óskir okkur til handa og votta honum um leið þakkir fyrir góða fundarstjórn og ánægjulega samvinnu. Ég vil óska hæstv. forseta gleðilegs sumars og bið þingheim að taka undir orð mín og óskir með því að risa úr sætum. - Þm. risu úr sætum.

Forseti (EystJ) : Ég þakka hv. 5. þm. Reykv. fyrir góðar óskir í minn garð og hv. þm. fyrir að taka undir þær.

Forseti Íslands (Kristján Eldjárn) : Gefið hefur verið út svofellt forsetabréf: „Forseti Íslands gerir kunnugt: Alþingi, 93. löggjafarþing, hefur lokið störfum. Mun ég því slíta Alþingi í dag. Gjört í Reykjavík, 18. apríl 1973. Kristján Eldjárn. Ólafur Jóhannesson. Forsetabréf um þinglausnir: ` Samkv. þessu bréfi, sem ég hef nú lesið, lýsi ég yfir því, að þessu þingi, sem nú hefur lokið störfum, er slitið. Ég óska þm. velfarnaðar, gleðilegs sumars og gleðilegrar hátíðar, sem nú fer í hönd. Þjóðinni óska ég alls hins sama og allra heilla og bið alþm. að minnast fósturjarðar vorrar, Íslands, með því að risa úr sætum. Þingheimur stóð upp, og forsrh. Ólafur Jóhannesson, mælti: „Heill forseta vorum og fósturjörð. Ísland lifi“. Tóku þm. undir þau orð með ferföldu húrrahrópi. Var síðan af þingi gengið.